CELEX: 62021TN0698
Language: ro
Date: 2021-10-27 00:00:00
Title: Cauza T-698/21: Acțiune introdusă la 27 octombrie 2021 – Paraskevaidis/Consiliul și Comisia

3.1.2022   
            
            
               RO
            
            
               Jurnalul Oficial al Uniunii Europene
            
            
               C 2/47
            
         
      Acțiune introdusă la 27 octombrie 2021 – Paraskevaidis/Consiliul și Comisia
      (Cauza T-698/21)
      (2022/C 2/65)
      Limba de procedură: engleza
      
         Părțile
      
      
         Reclamant: Georgios Paraskevaidis (Wezembeek-Oppem, Belgia) (reprezentant: S. Pappas și D.-A. Pappa, avocați)
      
         Pârâți: Consiliul Uniunii Europene și Comisia Europeană
      
         Concluziile
      
      Reclamantul solicită Tribunalului:
      
                  —
               
               
                  anularea deciziei din 4 februarie 2021 a Comisiei și a planului de eșalonare din 9 martie 2021, precum și a deciziei Consiliului din 19 iulie 2021 prin care s-a respins contestația reclamantului împotriva deciziei Comisiei, în măsura în care cuprinde o motivare suplimentară; și
               
            
                  —
               
               
                  obligarea pârâților la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamantul invocă patru motive.
      
                  1.
               
               
                  Primul motiv întemeiat pe faptul că deciziile contestate au încălcat principiul legalității. De asemenea, se susține că Concluzia revizuită nr. 237/05 (1) nu se aplica perioadei pentru care reclamantul a solicitat alocație școlară.
               
            
                  2.
               
               
                  Al doilea motiv întemeiat pe aplicarea retroactivă în mod nelegal a Concluziei revizuite nr. 237/05.
               
            
                  3.
               
               
                  Al treilea motiv întemeiat pe faptul că Concluzia revizuită nr. 237/05 a fost adoptată de șefii de administrație cu depășirea competențelor lor.
               
            
                  4.
               
               
                  Al patrulea motiv întemeiat pe faptul că Concluzia revizuită încalcă articolul 3 alineatul (1) din anexa VII la Statutul funcționarilor.
               
            
         (1)  Concluzia revizuită nr. 237/05 privind alocația școlară în sensul articolului 3 alineatul (1) din anexa VII la Statutul funcționarilor aprobată de șefii de administrație în cadrul celei de a 284-a reuniuni din 1 iulie 2020.